Оренбургта татар хатын-кызларының Бөтенроссия “Ак калфак” иҗтимагый оешмасының күчмә утырышы узды

	Анда Татарстаннан, Башкортстаннан, Казахстаннан, Удмуртиядән, Пенза өлкәсеннән, Пермь краеннан бик күп кунаклар җыелган иде. Самараның “Ак калфак” оешмасын  декоратив-гамәли сәнгать остасы, Самара шәһәренең “Алтын инә” остаханәсе җитәкчесе Гөлнара ханым Насыйрова тәкъдим итте. Аннан кайткач ул “Бердәмлек” газетасы укучыларына  үзенең уй-хисләрен сөйләде.	 - Оренбурглылар безне бик  җылы каршы алдылар, югары дәрәҗәдә кунак иттеләр. Беренче көнне без бөтен татар дөньясына танылган Татар Каргалысы авылында булдык, тарихы белән таныштык, борынгы зиратларын карап чыктык. Гарәп графикасы белән язылган гасырлар кичкән борынгы кабер ташлары сакланган бу изге урында вакыт тукталып калган кебек тоела, ирексездән язмыш, гомер агышы турында уйлана башлыйсың. Шәхсән мин анда искиткеч хисләр кичердем!   
	Әминә ШИҺАПОВА язып алды	
Бердәмлек

	№ --- | 14.10.2016	


